Exqrch/javanese-Komodo-pixelgpt huggingface dataset:
Muhammad Ali Jinnah Muhammad Ali Jinnah (lair minanggka Mahomedali Jinnahbhai; 25 Désèmber 1876 – 11 Sèptèmber 1948) iku sawijining pangacara, pulitikus lan pangadeg nagara Pakistan
Jinnah iku dadi pasirahé Liga Muslim India Raya ("All-India Muslim League") saka taun 1913 nganti Pakistan mardika tanggal 14 Agustus 1947, lan sawisé iku dadi Gubernur-Jéndral kapisan Pakistan nganti tilaré
Dhèwèké dikurmati ing Pakistan minangka Quaid-i-Azam (Basa Urdu: ; Pamimpin Agung) lan Baba-i-Qaum (Basa Urdu: ; Bapak Bangsa)
Dina kalairané iku dina prèi nasional ing Pakistan.
Patiné Vincent van Gogh "Artikel pokok Vincent van Gogh Patiné Vincent van Gogh, juru lukis Walanda gagrag pasca Impressionisme
kadadéan ing wayah ésuk tanggal 29 Juli 1890, ing kamaré ing losmèn Auberge Ravoux ing désa Auvers-sur-Oise, Prancis lor
Van Gogh katémbak ing wetengé, apa déning awaké dhéwé, apa ditémbak wong liya
Banjur Vincent tilar donya rong dina engkas
Ing taun 1889, Vincent van Gogh ngalami kamunduran gedhé ing kawarasan jiwané
Sawisé sawatara insidèn ing Arles sing marahi petisi umum, dhèwèké lumebu griya sakit
Kahanané dadi sangsaya apik manèh lan dhèwèké wis agé diwetokaké saka griya sakit ing sasi Maret 1889, kabeneran karo mantènané adhiné Theo karo Johanna Bonger
Nanging ing wayah pungkasan kaulé ora katekan lan dhèwèké ngaku marang Frédéric Salles, sing nyambut gawé minangka pandhita ora resmi marang para pasièn Protèstan, menawa awaké kepéngin lumebu panti jiwa waé
Banjur nurut sarané Salles Van Gogh milih panti cedhak Saint-Rémy
Theo awalé ora sarujuk karo panemu iki, awaké malahan duwé panemu menawa Vincent apiké nggabung manèh karo Paul Gauguin ing Pont Aven, nanging pungkasané sarujuk lan gelem mbayar béya panti (nanging njaluk akomodasi kelas telu sing murah dhéwé)
Vincent banjur lumebu panti ing awal Mèi 1889
Kaanan mèntalé panggah stabil rada suwé lan awaké bisa nglukis ing jaba ("en plein air"), lan nggawé akèh lukisané sing ikonis, kaya ta "De sterrennacht" ("Lintang-lintang ing Wengi") kala iku
Nanging ing pungkasané sasi Juli, sawisé lelungan menyang Arles, awaké kumat kanthi sérius lan suwéné nganti sasasi
Dhèwèké bisa mari manèh, nanging ing pungkasan Dèsèmber 1889 lan awal Januari 1890 kumat manèh nalika mènèhaké gambaré Madame Ginoux ing Arles.
OG.(K) (ind : Hasto Wardoyo) (#ALIH) ya iku bupati Kulon Praga kang njabat nalika periodhe 2011-2016 lan saiki isih mengku ing periodhe kapindho (2016-2021)
Sadurungé mengku jabatan bupati, Hasta Wardaya dikenal minangka dhokter kandhutan lan pengusaha ing babagan rumah sakit
Nalika cilik lan sekolahé
Hasta lair ing desa Hargatirta, Kokap, Kulon Praga kang saiki dunungé ing sacedhaké Wadhuk Serma
Saliyané sekolah, nalika cilik Hasta uga ngopèni sato iwèn, ya iku ngingu pitik lan angon wedhus
Nalika ngancik SMP, dhèwèké wis ngopèni wedhus cacah wolulas
Sawisé lulus SMA ing Wates, Hasta banjur kuliah ing UGM kanthi jurusan kedhokteran
Sawisé lulus saka kuliah, Hasta wiwit ngayahi jejibahan dadi dhokter ing Kutai, Kalimantan Wétan ing taun 1990-an
Dhèwèjé banjur nerusaké anggoné makarya ing Rumah Sakit Sardjito, Ngayogyakarta lan nerusaké sekolah dhokteré ing spésialis obstètri lan ginealogi ing taun 2000
Ing taun 2006 dhèwèké uga nggayut Konsultan bidang Reproduksi-Infertilitas dan Bayi Tabung
Saliyané aktif ing Rumah Sakit Sardjito lan mulang ing Fakultas Kedhokteran UGM, Hasta bebarengan karo sisihané kang dhokter spésialis anak uga madegaké Rumah Sakit Khusus Ibu dan Anak (RSKIA) Sadewa ing Babarsari, Kabupatèn Sléman
Hasta uga nggawé sekolahan tingkat TPA, KB, TK lan SD ing Kutha Wates
Sawisé suksès anggoné mengku karya ing babagan kasarasan, taun 2011 Hasta Wardaya dicalonaké dadi Bupati Kulon Praga bebarengan karo Drs
Sutedjo kang dadi calon wakilé diusung déning PDIP, PAN, lan PPP
Pasangan kuwi olèh 105.965 suwara utawa 46,30 persèn ing Pemilihan Bupati Kulon Praga 2011
Sasuwéné dadi bupati, Hasta Wardaya gawé program unggulan antarané Béla Beli Kulon Praga, ya iku program nuwuhaké semangat belanja lan nggunakaké barang-barang prodhuksi lokal antarané beras saka wong tani lan banyu mineral kemasan kang dijenengi AirKu
Kanggo ningkataké indhustri bathik, Hasta Wardaya uga ngadani sayembara dhésain bathik kang banjur didadèkaké bathik idhèntitas Kulon Praga lan dadi sragam kanggo sakabèhané pegawé pemerintahan lan murid sekolahan sa-Kulon Praga
Bathik mau dijenengi geblèk rèntèng amarga coraké kang pancèn niru wujud panganan khas geblèk
Kanggo ningkataké kualitas kasarasan wargané, dibangun rumah sakit anyar kanggo nyedhiani warga ing sisih lor lan wétan, ya iku RSUD Nyi Ageng Sérang ing Sentolo, lan ing layanané tanpa kelas
RSUD Wates uga ditingkataké layanané
Ing wilayah Kulon Praga uga ana larangan masang iklan rokok kalebu ing warung lan toko
Ing selané ngayahi tugas dadi bupati, Hasta uga isih ngleksanakaké profèsi dhokter kandhutan
Hasta uga winisudha dadi abdi dalem ing Kraton Ngayogyakarta Hadiningrat, kanthi pangkat Bupati Anom kanthi asma peparing "Kanjeng Mas Tumenggung Hastahusadadipura"
Hasta lan Sutédja dicalonaké manèh kanggo periodhé kang kapindho (2016-2021) lan kasil kapilih kanthi suwara 85 persèn.
Loving Vincent Loving Vincent iku sawijining filem animasi babaran taun 2017
Filem iki koproduksi Britania-Polen
Saliyané iku filem iki diparagani déning bintang misuwur kaya ta Saoirse Ronan lan Chris O'Dowd
Filem iki unik awit saben "frame" filem iku dhedhasar gagrag lukisané Vincent van Gogh
Ana sakiwa-tengené 65.000 "frame" kang digarap déning 125 citrakara
Filem menangaké Bebungah Filem Apik Dhéwé ing Pamulèn Filem Eropah ping 30 ing Berlin
Para paraga wigati iku katulis ing ngisor iki:
Maria Antonina Czaplicka María Antonina Czaplicka ya iku ahli antropologi wanita saka Warsawa, Ruslan (nalika iku Soviet), kalairan taun 1884
Maria naté olèh pandhidhikané saka ing University of Oxford (diploma) taun 1912
Panlitian lapangan kang naté dilakoni déning dhèwèké ya iku ing Siberia lor (1914-1915)
Karya-karya akademis kang wis tinulis déning Maria iku antarané "Aboriginal Siberia
Maria iki karenan ing bebrayan Siberia amarga pengaruh kang guruné
Buku hasil pakaryané iki wis diterbitké ing basa Ruslan, Polen, lan Inggris
Pisumbangan dhèwèké iki mangrupa idé-idé antropo-géografis kang ana hubungan karo manungsa lan alam lingkungan, uga difusi élemen budhaya ing kréasi budhaya
Maria séda ing Bristol, Karajan Manunggal taun 1921.
Gudrun Dahl Gudrun Dahl ya iku ahli antropologi wanita saka Stockholm, Swèdhen, kalairan taun 1948
Gudrun olèh pandhidhikan saka ing Stockholm University (BA) taun 1970 lan olèh gelar Ph.D
ing pawiyatan luhur kang padha taun 1979
Panlitian antropologis kang naté dilakoni Gudrun iki ana ing distrik Isiolo Kenya lor (1973) lan Sudan (1979-1980)
Gudrun iki fokusé ing bab pastoralisme nomadis ing Afrika wétan, jénder, lingkungan, lan diskursi nasional lan pangembangan
Uga dhèwèké karenan ing bab pulitik.
Roberto DaMatta Roberto DaMatta ya iku ahli antropologi saka Niterói, Brazil, kalairan taun 1936
Pandhidhikan ing pawiyatan luhur Roberto iki olèh saka Faculdade Fluminense de Filosofia, Niterói, Brazil taun 1959
Sabanjuré ing Harvard University (MA), Amérikah Sarékat taun 1969 lan gelar Ph.D
ing kampus kang padha taun 1971
Roberto wis mèlu panlitian antropologis ing Terena, Mato Grosso kidul (1960), Gavioes, Para (1961, 1962), Apinayé (1962, 1967, 1970, 1971, 1976), wewengkon Amazon (1974), Rio de Janeiro (1981), Sao Joao Nepomuceno (1989), lan Sao Paulo (1991)
Ing akéh pakaryané, Roberto nganggo analisis strukturalis, kulina saka Claude Lévi Strauss
Salah siji kontribusi wigatiné ya iku kajian ing bab "panema" (ngèlmu nujum) ana ing bebrayan Amazon.
George Dalton George Dalton ya iku ahli antropologi saka Brooklyn, New York, Amérikah Sarékat, kalairan 2 Agustus 1926
George naté olèh pandhidhikan ing Indiana University (BA)
Sabanjuré dhèwèké olèh gelar MA saka ing Columbia University lan Ph.D saka University of Oregon
George naté nglakoni panlitian lapangan antropologis ana ing Indhi, Liberia, lan Afrika Tengah
George iki fokus lan karenan ing bab antropologi ékonomi lan pangembangan ékonomi
Idé-idé ing bab ékonomi iki dumasar saka ing idéné Karl Polanyim ahli antropologi ékonomi kang wis kawentar sedurungé
Pisumbangan dhèwèké ya iku ing medharaké dimènsi sosial budhaya saka ing aktivitas ékonomi
George séda ing taun 1991 ing Chicago, Illinois, Amérikah Sarékat.
Roy Goodwin D'Andrade Roy Goodwin D’Andrade ya iku ahli antropologi saka Brooklyn, New York, Amérikah Sarékat, kalairan taun 1931
Panlitian lapangan antropologis kang wis dilakoni Roy Goodwin ya iku ana ing Pueblos Amérikah Sarékat (1959), Chiapas Méksiko (1961-1962), Nigeria lan Ghana (1966 nganti 1967), lan Amérikah Sarékat (1970)
Roy iki duwé pisumbangan ing nuduhaké transformasi antropologi kognitif kang ngasilaké révolusi kognitif ing ngèlmu-ngèlmu sosial abad 20an
Pakaryan dhèwèké dadi pusat pangembangan étnosemantik, pandangan kognitif kanggo rékonstruksi analisis budhaya.
Valentine Daniel Valentine Daniel ya iku ahli antropologi saka Amérikah Sarékat
Pandhidhikané Valentine Daniel ing pawiyatan luhur iku saka ing Amherst College (BA) taun 1971 lan ing University Chicago olèh gelar MA taun 1973 lan Ph.D
Panlitian antropologis kang wis dilakoni déning Daniel ya iku ing Tamil Nadu, Indhi lan Sri Lanka
Pisumbangan Valentine Daniel akéh ing wewengkon bebrayan Tamil
Dhéwéké nuduhaké idetitas lan kepribadian
Uga nuduhaké kajian bebrayan pengungsi ing wewengkon Tamil lan Sri Lanka.
Regna Darnell Regna Darnell ya iku ahli antropologi wanita saka Cleveland, Ohio, Amérikah Sarékat, kalairan tanggal 10 Juli 1943
Pandhidhikané saka Bryn Mawr College (BA) taun 1965, MA lan Ph.D
Regna naté nglakoni panlitian lapangan ana ing Plains Cree (1969), Doukobors (1971), Gambia (1985), Ojibwe lan Mohawk (1990)
Regna iki digladhen ing bab linguistik lan antropologi budhaya, uga sujarah antropologi
Dhéwéké dadi sawiji antropolog kang nuduhaké bab antropologi Amérika.
Veena Das Veena Das ya iku ahli antropologi wanita saka Indhi, kalairan 18 Februari 1945
Veena naté olèh pandhidhikan ing University of Dehli ing tingkat BA (1964), MA (1966), lan Ph.D
Panlitian antropologis kang dilakoni déning Veena uga ing sekubengé nagara Indhi, kaya déné Gujarat (1967), Dehli, Bombay, Bhatinda, Pune, Amritsar (1970), lan Dehli kulon (1984)
Veena ndhuwéni kawruh kang kuat ing bab analisis struktural ritual Hindhu
Liyané, Veena uga karenan ing bab kajian ‘kekerasan’ ("violence")
Sabanjuré dhèwèké nganalisis prakara korban rusuh lan fénomèna sosial.
John Davis John Davis ya iku ahli antropologi saka London, Karajan Manunggal, kalairan taun 1938
Panlitian lapangan kang dilakoni déning dhèwèké iku ana ing Pisticci, Itali (1963) lan Adjabia lan Kufra, Libya (1975)
John iki kawentar amarga duwé pakaryan lan spésialis ing bab antropologi Mediterania
Ing tlatah antropologi Inggris, dhèwèké dadi antropolog kang paling apik nganut tradisi antropologi Inggris ("British Anthropology")
Uga karya-karyané masih dadi acuan penting.
Luc de Heusch Luc de Heusch ya iku ahli antropologi saka ing Brussels, Bèlgi, kalairan 7 Mei 1927
Panlitian lapangan kang naté dilakoni déning Heusch ya iku ana ing Kongo (1953), Zaire (1974), lan Haiti (1970, 1973, lan 1983)
Heusch kawentar amarga dhèwèké ora ana watesan ing disiplin ilmu antropologi
Dhéwéké uga dadi salah siji antropolog kang gawé film dokumenter ètnografi.
Guillermo De La Peña Guillermo De la Peña ya iku ahli antropologi saka Guadalajara, Jalisco, Meksiko, kalairan taun 1943
Guillermo naté olèh pendhidhikan sarjana ana ing Instituto Libre de Filosofiay Ciencias, Meksiko (1967), MA taun 1970 lan Ph.D
Guillermo naté nglakoni panlitian antropologis ana ing komunitas Gypsy, Madrid, Spanyol (1969), Meksiko (1970), Meksiko City (1974), lan Jalisco, Meksiko (1976-2000)
Dhéwéké fokus ing bab struktur regional, kakuwasan, lan nagara
Dhéwéké uga ngadegaké institusi antropologi ing Méksiko.
Frederica de Laguna Frederica de Laguna ya iku ahli antropologi wanita saka Ann Arbor, Michigan, Amérikah Sarékat, kalairan 03 Oktober 1906
Frederica naté kuliah sarjana ing Bryn Mawr College taun 1927
Sabanjuré ana ing Columbia University (Ph.D.) taun 1933
Dhéwéké nglakoni panlitian ing Grunlan lan Alaska (1930 nganti 1994) lan uga ing Pima (1936)
Frederica dadi salah siji antropolog Amérika kang fokus ing bab arkéologi
Dhéwéké uga dadi salah siji siswi bimbingané Franz Boas.
Frances Densmore Frances Densmore ya iku ahli antropologi wanita saka ing Red Wing, Minnesota, Amérikah Sarékat, kalairan 21 Mei 1867
Frances olèh pandhidhikan pawiyatan luhur saka ing Oberlin aun 1884 nganti 1886 lan ana ing Harvard Conservatories taun 1886 nganti 1888
Panlitian lapangan kang dilakoni déning Frances ya iku ing bab survei musik sukubangsa Indian Amérika taun 1920 nganti 1930
Ing tlatah antropologi Amérika, dhèwèké tlatén ngumpulaké rupa musik-musik tembang rakyat ing bebrayan asli Indian Amérika
Frances séda ing kutha kalairané tanggal 5 Juni 1957.
Philippe Descola Philippe Descola ya iku ahli antropologi saka Paris, Prancis, kalairan 19 Juni 1949
Sabanjuré mèlu doktor ing antropologi sosial École des hautes études en sciences sociales taun 1983
Philippe naté nglakoni panlitian lapangan antropologis ana ing Méksiko 1973 lan Ekuador (taun 1976, 1979, 1981, 1993, lan 1997)
Minangka murid Claude Lévi-Strauss, Philippe fokus ing inter-rélasi antara alam lan budhaya
Shlomo Deshen Shlomo Deshen ya iku ahli antropologi saka Frankfurt, Jérman kalairan taun 1935
Shlomo naté kuliah sarjana ing Hebrew University of Jerusalem taun 1960
Shlomo nglakoni panlitian antropologis ing Negev, Israel (1960) lan werna-werna panggona ing Israel
Shlomo iki dadi salah siji antropolog kang karenan lan fokus tur inténsif ing kauripan bebrayan Yahudi ana ing Israel
Dhéwéké dadi pelopor ing kajian "hillulot" ana ing kagiatan agama wong Israél.
Robert Desjarlais Robert Desjarlais ya iku ahli antropologi saka Holyoke, Massachusetts, Amérikah Sarékat, kalairan taun 1962
Panlitian kang wis dilakoni ya iku ana ing Yolmo, Nepal (1988) lan Boston (taun 2001 nganti 2002)
Robert nliti ètnografi kang kapisan bab Yolwo ing Népal Himalaya
Dhéwéké nuduhaké cara wong Yolmo nggoléki lan nambani penyakit miturut cara tradhisional
Saka bebrayan Yolmu, Robert duwé pisumbangan penting ing bab ètnografi Budha Himalaya lan Asia Kidul.
George Devereux George Devereux ya iku ahli antropologi saka Lugoj, Hungaria kalairan taun 1908
George naté olèh panlitian lapangan ana ing Arizona lan Colorado (1932)
George dadi sosok tokoh ing antropologi psikologi lan dadi pangadeg ètnopsikoanalisis lan ètnopsikiatri.
Micaela di Leonardo Micaela di Leonardo ya iku ahli antropologi wanita saka San Jose, California, Amérikah Sarékat, kalairan taun 1949
Micaela olèh pandhidhikan pawiyatan luhur saka ing University of California, Berkeley
Dhéwéké oléh gelar BA (1972), MA (1973), lan Ph.D
Micaela iki diilhami karo feminis Marxist
Dhéwéké karenan ing bab èsèsialisme ètnik
Sabanjuré nganalisis bab ras, ètnisitas, lan jénder
Pisumbangané ya iku nulis manèh bab sujarah antropologi miturut cara pandhang féminis.
Stanley Diamond Stanley Diamond ya iku ahli antropologi saka New York City, Amérikah Sarékat, kalairan 4 Januari 1922
Stanley olèh pandhidhikan saka New York University (BA) taun 1942
Dhèwèké naté nglakoni panlitian lapangan ana ing Dahomey (1951), Israel (1951), Nigeria (1963), Allegheny Seneca (1960), New York (1965), lan Biafra (1966)
Kajiané Stanley ing bab tèori antropologi lan nerapké pandhangan meta-tèoritis ing sujarah antropologi, antropologi psikologi, antropologi pandhidhikan, antropologi bebrayan pra-nagara ("pre-state societies"), antropologi Utopia, ètnopoètik, lan Marxisme kulon ("western Marxism").
Kazimierz Dobrowolski Kazimierz Dobrowolski ya iku ahli antropologi saka Nowy Sacz, Polandia, kalairan 1894
Ing riwayat pandhidhikan pawiyatan luhuré, Kazimierz naté kuliah ing Jagellonian University of Kracow (MA) taun 1916 lan Ph.D
Panlitian lapangan kang naté dilakoni ya iku ana ing wewengkon Tatra ing Karpatian Polandia (1922 lan 1952)
Bidang disiplin saka Kazimierz ya iku ing bab sosioèkonomis budhaya lan ètnologi
Dhéwéké dadi siji-sijiné antropolog Polandia kang ora mandhang disiplin èlmu kuwi tansah ing jaman biyèn ("past"), nanging digawa ing isu-isu owah-owahan sosiobudhaya kontemporèr
Kazimierz séda ing Cracow Polandia taun 1987.
Hastings Donnan Hastings Donnan ya iku ahli antropologi kalairan Irlandia Lor, Karajan Manunggal, 12 Maret 1953
Hastings ngrampungké pandhidhikan sarjana ing Queen’s University of Belfast taun 1975
Panlitian lapangan antropologis Hastings ana ing Pakistan lor (1976, 1982, 1986) lan Irland lor (1987, 1997 nganti 2001)
Sing panlitiané iku, dhèwèké nulis karya-karya akadhemis, kaya déné "Marriage among Muslims" (1988) lan "Borders: Frontiers of Identity, Nation and State", ditulis bareng karo Thomas W
Nalika ing Pakistan, dhèwèké nliti bab kawinan, hubungan sosial, migrasi, lan Islam lan ngasilaké akéh publikasi bab Pakistan, mligi bab Islam
Hastings uga duwé peran ing pangembangan internasional ing Royal Anthropological Institute.
Ronald Philip Dore Ronald Philip Dore ya iku ahli antropologi lan sosiologi saka Bournemouth, Karajan Manunggal, kalairan taun 1925
Ronald naté olèh pandhidhikan ing kampus University of London (BA) taun 1946
Panlitian antropologisé sering ana ing wewengkon Jepang awit taun 1950 nganti 1965
Uga naté ing Sri Lanka taun 1971
Ronald Dore dadi salah siji tokoh kang duwé paribawa lan produktif ing bebrayan Jepang
Dhéwéké nuduhaké modernisasi Jepang ing owah-owahan èvolusi sosial
Sabanjuré dadi sosiolog kang kapisan ing University of Sussex Institute of Development Studies.
Mary Douglas Margaret Mary Douglas utawa Mary Douglas ya iku ahli antropologi wanita saka San Remo, Italia
Margaret olèh pandhidhikan pawiyatan luhur ana ing University of Oxford lan oléh gelar MA (1942), B.Sc
Panlitian naté ing Lele, Bèlgi Kongo utawa Zaire (1949, 1953, 1987)
Dhéwéké uga nulis karya-karya akademis kaya déné "Purity and Danger: An Analysis of Concepts of Pollution and Taboo" (1966), "Natural Symbols
Margaret Douglas iki konsistén ing komitmené kanggo modernisasi disiplin antropologi lan dadi antropolog sosial kang keétung minangka intelèktual publik
Margaret iki dipengaruhi karo paham Durkheim.
Dozier ya iku ahli antropologi saka Santa Clara Pueblo, New Meksiko, Amérikah Sarékat, kalairan taun 1916
Dhéwéké naté mèlu panlitian lapangan ana ing Pueblos New Meksiko lan Arizona (1930-1971), sabanjuré ing Filipina (1960an)
Edward Dozier dadi salah siji antropolog kang bebrayan Amérika asli
Mulané dhèwèké akéh nliti bab berayan Pueblos ing wewengkon Los Angeles
Edward Dozier séda ing taun 1971 ana ing Arizona.
Henk Driessen Henk Driessen ya iku ahli antropologi kalairan Venlo, Walanda, taun 1950
Henk naté olèh pandhidhikan ing Nijmegen, Walanda ing tingkat MA taun 1976 lan Ph.D
Dhéwéké naté nglakoni panlitian antropologis ing Provinsi Cordoba Spanyol (1974, 1977), Melilla Spanyol, Maroko (1984), Tarifa, Ceuta Spanyol, lan Tangier Maroko (taun 1992, 1993, 1997, 2000)
Panlitiané ana ing sekubengé selat Gibraltar
Fokus panlitiané iku bab antropologi maskulinitas
Ing Spanyol, dhèwèké nglakoni observasi partisipasi ing kajina hipermaskunilitas ing bar Spanyol kidul
Dhéwéké uga nulis monograf bab kutha Melilla, kantong wewengkon Spanyol ing Afrika Lor, Moroko.
Cora Du Bois Cora Du Bois ya iku ahli antropologi wanita kalairan Brooklyn, New York, Amérikah Sarékat, kalairan taun 1903
Du Bois naté olèh pandhidhikan ana ing Barnard College (BA) taun 1927
Panlitian antropologis naté ing California lan Oregon (1929), Alor Indonesia (1938), Switserlan, Indhi, Sri Lanka (1942-1954), lan Orissa Indhi (1961)
Nalika ing Alor, dhèwèké nganggo metode tés psikologi lan ngumpulaké crita urip ing pakaryan ètnografi
Karyané The People of Alor dadi landmark ing bab kajian antropologi psikologi.
Hans Peter Duerr Hans Peter Duerr ya iku ahli antropologi kalairan Mannheim, Jerman taun 1943
Hans Duerr nglakoni panlitian antropologis ing bebrayan Indian Pueblo taun 1963 lan Cheyenne taun 1981-1982
Karya-karya akademis kang tinulis dénig Hans ya iku antarané "Dreamtime" (1985) lan "Der Mythos vom Zivlisations Prozess (The Myth of the Civilisation Process)" (1988-2001) kang dumasar sing limang jilid
Ing awal pakaryané, dhèwèké ngembangké kritik barat (modern rasional) ing bab kognisi lan epistemologi
Karya gedhéné ya iku "Der Mythos vom Zivlisations Prozess" dadi kritik radikal ing tèori èvolusi modern.
Louis Dumont Louis Dumont ya iku ahli antropologi lan sosiologi saka Paris, Prancis taun 1911
Louis naté nglakoni panlitian antropologis ana ing Indhi kidul awit Juli nganti Desember 1949, Desember 1950, Mei-November 1950
Louis Dumont iki panyerat buku "Homo Hierarchichus", kawentar minangka teorian tinimbang minangka ètnografer
Amarga panlitiané ing wewengkon Indhi, dadi dhèwèké akéh nuduhaké bab bebrayan Dravida, Tamil, lan Brahmi
Karya étnografi Louis Dumont bab Pramali Kallar iki mèlu tradisi klasik antropologi sosial Inggris.
Koninklijke Burgers' Zoo Koninklijke Burgers' Zooutawa kerep dicekak Burgers' Zoo iku sawijining kebon raja ing Arnhem, Walanda
Kebon raja iki wis dibuka wiwit taun 2013 lan misuwue déné pamèrané sing ramang lungkungan urip
Satauné kebon raja iki ditekani nganti atusan èwu nganti sayuta tamu
Ing taun 2013 malah olèh 1,5 yuta tamu
Burgers' Zoo iku atraksi nomer telu sing akèh dhéwé diparani tamu ing Walanda
Akèh pamèran kebon raja iki katutup ing jero gedhong lan diwènèhi jeneng miturut témané: "Safari", "Bush", "Mangrove", "Desert", "Ocean" lan "Rimba".
Chris O'Dowd Chris O'Dowd (lair in Boyle, Irlandia 9 Oktober 1979) iku sawijining aktor Irlandia
Dhèwèké akèh main ing sinétron Britania
Dhèwèké début ing Broadway ing sandiwara dhedhasar buku "Of Mice and Men" ing taun 2014, lan olèh nominasi Tony Award.
Ikizukuri Ikizukuri punika ugi dipunsebat ikezukuri punika satunggaling dhaharan sashimi ingkang khas saking nagari Jepang
Dhaharan punika awujud iwak utawi ulam ingkang tasih seger ingkang tasih urip
Wonten ing saknjawinipun masyarakat Jepang, dhaharan ikizukuri punika kalebet dhaharan ingkang boten limrah
Wondene masyarakat Jepang punika gadhah pamanggih bilih ikizukuri punika satunggaling prangan saking warisan budaya
Dhahar ulam ingkang tasih urip lan seger punika kalebet satunggaling pengalaman ingkang narik kawigaten
Langkung saking punika, ikizukuri punika kalebet dhaharan ingkang gadhah kualitas ingkang inggil
Namung restoran tinamtu ingkang nyawisaken dhaharan ikizukuri
Bab punika amargi kanggé nyawisaken ikizukuri punika mbetahaken satunggaling juru masak (koki) ingkang saestu trampil, winasis lan gadhah pengalaman.
Kintsuba Kintsuba (きんつば utawi 金鍔?, Kintsuba) utawi kintsubayaki inggih punika kue Jepang ingkang kalebet dhateng golongan wagashi ingkang wujud selai kacang abang ingkang dipunbungkus terigu
Adonan ingkang dipunginakaken kanggé mbungkus selai kacang abang punika dipundamel saking terigu ingkang dipunenceraken kanthi ngginakaken toya lajeng dipunulen dados lembaran ingkang tipis
Kue punika limrahipun wujudipun bunder lan wonten ing permukaan dipunpanggang wonten ing wajan ingkang rata ingkang sampun dipunolesi lisah goreng
Kue punika dipunparingi nama "kintsubayaki" amargi wujudipun punika kados déné "tsuba" (ingkang nglindhungi asta/tangan) ing cepengan katana saking Zaman Edo
Kintsuba ingkang awujud persegi punika sinebat kaku kintsuba (角きんつば, kaku kintsuba arti barès: kintsuba persegi) punika dipundamel nalika ing zaman Meiji